**การดำเนินการทางวินัย**

**พนักงานส่วนตำบล**

**ความหมายของคำว่า “วินัย”**

๑. ระเบียบ กฎเกณฑ์แบบแผนความประพฤติ ที่กำหนดให้ข้าราชการต้องยึดถือปฏิบัติ

๒. ลักษณะเชิงพฤติกรรมที่แสดงออกมา ว่าสามารถควบคุมตนเองให้อยู่ในกรอบของวินัยได้

**ประเภทของวินัย**

๑ วินัยอย่างไม่ร้ายแรง

๒. วินัยอย่างร้ายแรง

**กระบวนการดำเนินการทางวินัย**

การดำเนินการทั้งหลายที่กระทำเป็นพิธีการตามกฎหมายเมื่อมีกรณีถูกกล่าวหาว่ากระทำผิดวินัย โดยมีกระบวนการดังต่อไปนี้

1.การตั้งเรื่องกล่าวหา

2.การสืบสวนหรือสอบสวน

3.การพิจารณาความผิดและโทษ

4.การสั่งลงโทษหรืองดโทษ

5.การดำเนินการต่างๆระหว่างการ สอบสวนและพิจารณาความผิด เช่น การสั่งพักราชการ การสั่งให้ออกจาก ราชการไว้ก่อน

**หน้าที่ของผู้บังคับบัญชาด้านวินัย**

ผู้บังคับบัญชาทุกระดับ มีหน้าที่

๑) เสริมสร้างและพัฒนาให้ผู้อยู่ใต้บังคับบัญชามีวินัย โดยปฏิบัติตนเป็นแบบอย่างที่ดีให้การอบรม จูงใจ สร้างขวัญและกำลังใจ หรือการอื่นใดในการเสริมสร้างพัฒนาทัศนคติและจิตสำนึกให้มีวินัย

๒) ป้องกันมิให้ผู้อยู่ใต้บังคับบัญชากระทำผิดวินัย โดยเอาใจใส่ สังเกตการณ์และขจัดเหตุที่อาจก่อให้เกิด การทำผิดวินัย

๓) ดำเนินการทางวินัยทันทีเมื่อมีมูลที่ควรกล่าวหา ว่าผู้อยู่ใต้บังคับบัญชากระทำผิดวินัย (กรณีเป็น ผู้บังคับบัญชาอื่นที่มิใช่ นายกองค์การบริหารส่วนตำบลจะต้องได้รับมอบอำนาจจากนายกองค์การบริหารส่วนตำบลก่อน)

หากมีการร้องเรียนกล่าวหาว่าพนักงานส่วนตำบลผู้ใดกระทำผิดวินัย โดยมีพยานหลักฐานในเบื้องต้นอยู่แล้ว ให้ดำเนินการทางวินัยทันที (คำว่า **“ทันที”** คือในขณะนั้นเอง)

- กล่าวหาว่ากระทำผิดวินัยอย่างไม่ร้ายแรงให้สอบสวนตามที่นายกองค์การบริหารส่วนตำบล เห็นสมควร

- กล่าวหาว่ากระทำผิดวินัยอย่างร้ายแรง ให้นายก องค์การบริหารส่วนตำบลแต่งตั้งกรรมการขึ้นทำการสอบสวน

**การชี้มูลความผิดทางวินัย**

เป็นจุดเริ่มต้นของกระบวนการทางวินัยซึ่ง นายกองค์การบริหารส่วนตำบลไม่ต้องสอบข้อเท็จจริงใหม่อีก (เว้นแต่การชี้มูลซึ่งไม่ปรากฏชื่อผู้ถูกชี้มูล หรือข้อเท็จจริงยังไม่ชัดเจน)

๑. ชี้มูลว่ากระทำผิดวินัยอย่างไม่ร้ายแรงให้ดำเนินการสอบสวนตามที่นายกองค์การบริหารส่วนตำบลเห็นสมควร

๒. ชี้มูลว่ากระทำผิดวินัยอย่างร้ายแรง ให้นายกองค์การบริหารส่วนตำบลแต่งตั้งคณะกรรมการขึ้น ทำการสอบสวน

**ลักษณะการชี้มูล**

**ชี้มูลความผิดโดยหน่วยงานของรัฐ**

๑. ป.ป.ช.ชี้มูล ตามมาตรา ๙1 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2561 ให้ นายกองค์การบริหารส่วนตำบลใช้เป็นสำนวนการสอบสวนทางวินัย พิจารณาลงโทษผู้ถูกกล่าวหาได้เลยภายใน ๓๐ วัน (มาตรา 98) นับแต่วันรับเรื่อง (ส่งให้ ก.จังหวัด เห็นชอบก่อน)

2. กรณีหน่วยงานอื่นของรัฐชี้มูล (กระทรวง ทบวง กรม จังหวัด) ต้องตรวจสอบว่าเป็นการแจ้งให้ดำเนินการทางวินัยอย่างร้ายแรง หรือไม่ร้ายแรง และดำเนินการไปตามขั้นตอนต่อไป

*“การจะถือว่าเป็นความผิดทางวินัยฐานใดได้ พฤติการณ์ที่กระทำหรือละเว้นการกระทำต้องครบองค์ประกอบความผิดในฐานนั้น หากไม่ครบองค์ประกอบความผิด จะถือว่าเป็นความผิดทางวินัยฐานนั้นไม่ได้”*

**ปรัชญาของการดำเนินการทางวินัย** ได้แก่

(๑) หลักความยุติธรรม (Justice)

(2) หลักความเป็นธรรม (Fairness)   
 (๓) หลักความรวดเร็ว (Promtness)

**คุณสมบัติของผู้ดำเนินการทางวินัย**

(๑) มีความรอบรู้ (knowledge)

(๒) มีคุณธรรม (Morality)

(๓) มีความกล้าหาญ (Fearlessly)

**สิทธิของผู้ดำเนินการทางวินัย**

(๑) สิทธิรายงานข้อเท็จจริง

(๒) สิทธิใช้ดุลพินิจวินิจฉัยข้อเท็จจริง

(๓) สิทธิใช้ดุลพินิจเสนอแนะการลงโทษ **ลักษณะเฉพาะของ“วินัย”**

(๑) การดำเนินการทางวินัยไม่มีอายุความ (นายกองค์การบริหารส่วนตำบลสามารถดำเนินการได้ตลอดเวลาที่ยังรับราชการอยู่)

(๒) ผู้ถูกดำเนินการทางวินัยต้องมีสถานภาพเป็นข้าราชการ (เว้นแต่ ถูกร้องเรียนกล่าวหาว่ากระทำผิดวินัยอย่างร้ายแรงเป็นหนังสือต่อผู้บังคับบัญชา หรือผู้มีหน้าที่ สืบสวนสอบสวน แม้จะออกจากราชการไปแล้ว ที่มิใช่กรณีออกเพราะตาย นายกฯ มีอำนาจดำเนินการเสมือนว่ายังมิได้ออก แต่ต้องสั่งลงโทษ ภายใน 3 ปี นับแต่วันที่ออก)

(๓) นายกองค์การบริหารส่วนตำบลสังกัดปัจจุบันเท่านั้นมีอำนาจออกคำสั่ง

**\*\*\*จะดำเนินการทางวินัยผู้ออกจากราชการ ไปแล้ว ได้หรือไม่???**

- ต้องถูกกล่าวหาไว้ก่อนออกจากราชการ จึงจะดำเนินการทางวินัยได้

๑. กล่าวหาเป็นหนังสือ

๒. ต่อผู้บังคับบัญชา หรือผู้มีหน้าที่สืบสวน สอบสวน หรือตรวจสอบตามกฎหมาย

๓. ว่ากระผิดวินัยอย่างร้ายแรง(แต่ถ้าถูกกล่าวหา ว่ากระทำผิดวินัยอย่างไม่ร้ายแรง นายก องค์การบริหารส่วนตำบลไม่อาจดำเนินการทางวินัยได้) หรือถูกฟ้องคดีอาญาหรือต้องหาคดีอาญา (เว้นแต่ประมาทหรือ ลหุโทษ)

๔. นายกองค์การบริหารส่วนตำบลสามารถดำเนินการทางวินัยได้ เสมือนว่าผู้นั้นยังมิได้ออกจากราชการ

๕. หากผลการสอบสวนพิจารณาเห็นว่าผู้นั้น จะถูกลงโทษทางวินัยอย่างไม่ร้ายแรง (ภาคทัณฑ์/ ตัดเงินเดือน/ลดขั้นเงินเดือน) ก็ให้งดโทษเสีย

- ต้องสั่งแต่งตั้งคณะกรรมการสอบสวนวินัย อย่างร้ายแรง ภายใน ๑ ปีนับแต่วันที่ออก

- สั่งลงโทษทางวินัย ภายใน 3 ปี นับแต่วันที่ออก

**\*\*\* อนึ่ง กรณี ป.ป.ช. หรือ ป.ป.ท. มีมติชี้มูลความผิดแก่ผู้ที่ออกจากราชการไปแล้ว ไม่อยู่ใน หลักเกณฑ์และเงื่อนไขข้างต้น แต่การดำเนินการทางวินัยและการสั่งลงโทษ จะต้องเป็นไปตาม หลักเกณฑ์ของ ป.ป.ช. หรือ ป.ป.ท. แล้วแต่กรณี**

****

**การดำเนินการทางวินัย**

**ของพนักงานส่วนตำบล**

****

**จัดทำโดย**

** สำนักปลัดองค์การบริหารส่วนตำบลหัวเขา**